b'\n_START_ARTICLE_\nPreklican vzlet\n_START_SECTION_\nPresku\xc5\xa1anje preklicanega vzleta\n_START_PARAGRAPH_\nPri certificiranju letala je treba s testom dokazati, da se letalo lahko pri V\xe2\x82\x81 varno ustavi. Po navadi testirajo z obrabljenimi zavorami, pri najve\xc4\x8dji vzletni te\xc5\xbei in brez uporabe obra\xc4\x8dalnika potiska. Te vrste testi so eni najnevarnej\xc5\xa1ih. Kolesne zavore postanejo rde\xc4\x8de od vro\xc4\x8dine in v nekaterih primerih zagorijo. Manj\xc5\xa1i po\xc5\xbeari so sicer dovoljeni, dokler ne ogro\xc5\xbeajo letala. Letali\xc5\xa1ki gasilci so posebej izurjeni za postopek pribli\xc5\xbeevanja gumam in razbeljenim zavoram. Zaradi nevarnosti ekslozije je v gumah name\xc5\xa1\xc4\x8dena varovalka, ki po\xc4\x8dasi spu\xc5\xa1\xc4\x8da gumo. Letalska gume so zaradi varnosti polnjene z inertnim du\xc5\xa1ikom. Tlak v letalskih gumah je po navadi okrog 14 barov. Testi na nekaterih gumah pri komercialnih letalih so pokazali, da zdr\xc5\xbeijo tlak tudi do okrog 55 barov. Po testu je potrebno zamenjati vsa kolesa in zavore.'